એબીવીપીનું કહેવું છે કે ગુજરાત યુનીવર્સીટી દ્વારા સેલ્ફ ફાઈનાન્સ કોલેજોને ફી વધારો કરવાની મંજુરી આપવામાં આવી છે. આ ફી વધારો હાલમાં અમદાવાદ શહેરના ડ્રાઈવ ઇન રોડ ઉપર આવેલી જે.જી. કોમર્સ કોલેજમાં અમલી બન્યો છે. જેનો વિરોધ કરતા વિદ્યાર્થીઓ અને એબીવીપીના કાર્યકર્તાઓ કોલેજના પ્રિન્સિપાલ પાસે પહોંચ્યા હતા. તેમજ કોલેજની સામે કોલેજ વિરુદ્ધ સુત્રોચ્ચાર પણ કર્યા હતા. એબીવીપી અને વિદ્યાર્થીઓએ આ કોલેજની પ્રાથમિક સુવિધાઓ વિષે પણ પ્રિન્સીપાલને રજૂઆત કરી હતી. જો આ ફી વધારો પાછો ખેંચવામાં નહી આવે તો આગામી સમયમાં ઉગ્ર અંદોલન કરવામાં આવશે. એબીવીપીએ એવી ધમકી આપી હતી.